CELEX: 62009CN0111
Language: fi
Date: 2009-03-23 00:00:00
Title: Asia C-111/09: Ennakkoratkaisupyyntö, jonka Okresní soud v Chebu (Tšekin tasavalta) on esittänyt 23.3.2009 — Česká podnikatelská pojišťovna, a.s., Vienna Insurance Group v. Michal Bilas

20.6.2009   
            
            
               FI
            
            
               Euroopan unionin virallinen lehti
            
            
               C 141/25
            
         Ennakkoratkaisupyyntö, jonka Okresní soud v Chebu (Tšekin tasavalta) on esittänyt 23.3.2009 — Česká podnikatelská pojišťovna, a.s., Vienna Insurance Group v. Michal Bilas
   (Asia C-111/09)
   2009/C 141/45
   Oikeudenkäyntikieli: tšekki
   
      Ennakkoratkaisua pyytänyt tuomioistuin
   
   Okresní soud v Chebu
   
      Pääasian asianosaiset
   
   
      Kantaja: Česká podnikatelská pojišťovna, a.s., Vienna Insurance Group
   
      Vastaaja: Michal Bilas
   
      Ennakkoratkaisukysymykset
   
   
               1)
            
            
               Onko tuomioistuimen toimivallasta sekä tuomioiden tunnustamisesta ja täytäntöönpanosta siviili ja kauppaoikeuden alalla 22.12.2000 annetun neuvoston asetuksen (EY) N:o 4412001 (1) 26 artiklaa tulkittava siten, ettei siinä sallita sitä, että tuomioistuin tutkii oman kansainvälisen toimivaltansa tilanteessa, jossa vastaaja osallistuu oikeudenkäyntiin, vaikka käsiteltävänä olevaan asiaan sovelletaan asetuksen 3 jakson nojalla pakottavaa toimivaltaa koskevia sääntöjä ja vaikka kanne on nostettu kyseisten sääntöjen vastaisesti?
            
         
               2)
            
            
               Voiko vastaaja osallistumalla oikeudenkäyntiin saada aikaan sen, että tuomioistuimella on asetuksen 24 artiklassa tarkoitettu kansainvälinen toimivalta, vaikka oikeudenkäyntiin muuten sovelletaan asetuksen 3 jakson nojalla pakottavaa toimivaltaa koskevia sääntöjä ja vaikka kanne on nostettu kyseisten sääntöjen vastaisesti?
            
         
               3)
            
            
               Jos toiseen kysymykseen vastataan kieltävästi, voidaanko sen seikan, että vastaaja osallistuu oikeudenkäyntiin tuomioistuimessa, joka asetuksen mukaan ei ole toimivaltainen vakuutukseen liittyvässä asiassa, katsoa merkitsevän, että kyseessä on asetuksen 13 artiklan 1 kohdassa tarkoitettu toimivaltaista tuomioistuinta koskeva sopimus?
            
         
      (1)  EYVL L 12, 16.1.2001, s. 1.